# Алкохолдехидрогеназа

### от Уикипедия, свободната енциклопедия

Алкохолдехидрогеназите са група дехидрогеназни ензими, срещащи се в редица организми, който превръщат алкохоли в алдехиди или в оксосъединения. При хората и много други животни, катализират първите стъпки на окисление на иначе токсичните за организма алкохоли. При дрожди и бактерии, участват в обратната реакция, като част от възстановяването на редуциращи еквиваленти в процеса на ферментацията.

Реакцията, която се катализира, е окисление на етанол до ацеталдехид, при използването на НАД за акцептор:

  CH3CH2OH + НАД+ ⇄ CH3CHO + НАД.H + H+

Като правило в ензимната кинетика, същият ензим катализира и обратната рекация, до достигане на термодинамично равновесие, поради което началните условия на реакция ще определят и нейната посока.

## [редактиране] Номенклатура

Систематичното наименование на ензима, съобразено с препоръките от Класификация и номенклатура на ензимите (КНЕ), е алкохол:НАД+ оксидоредуктаза. Четирицифреният код, съпоставен на ензима по същата номенклатура, е EC 1.1.1.1. Съществуват множество синоними, сред които са: алдехидредуктаза, АДХ, алкохолдехидрогеназа (НАД), етанолдехидрогеназа, НАД+-зависима алкохолдехидрогеназа, НАД-алкохол дехидрогеназа, НАДH-алдехид дехидрогеназа, дрождева алкохолдехидрогеназа и др.

## [редактиране] Организмови особености

При отделните групи организми, ензима носи различна характеристика, както по отношение на структурата, така и по отношение на някои свойства.

### [редактиране] Човек

При хората ензима е локализиран в стомаха и в черния дроб. Това позволява консумацията на аркохолни напитки, но естествената функция на ензима е детоксикацията на алкохоли, нормално съдържащи се в храната или продуцирани от бактериите на храносмилателния тракт.

Алкохолдехидрогеназата е отговорна и за окислението и на други алкохоли освен етанол. Така например субстрат може да бъде метанол (окисляващ се до формалдехид), етилен-гликол (окисляващ се до гликолат), както и редица други първични алкохоли.

Хората притежават поне шест различни алкохолдехидрогенази. Всички те са димери (съставени от две полипeптидни вериги), като всеки димер съдържа два цинкови йона - Zn2+. Единият от двата йона във всеки димер е съществн за каталитичния процес, тъй като поддържа хидроксилната група на алкохола в подходяща за процеса ориентация.

### [редактиране] Дрожди и бактерии

При дрождите и много бактерии, алкохолдехидрогеназата е съществен ензим от ферментационния процес. Благодарение на нея ацеталдехидът, получен при редукцията на пируват, се отделя като етанол. Целта на тази стъпка е регенерацията на НАД+, важно съединение за окислителните етапи на гликолизата. Хората използват процеса на етанолна ферментация за получаването на алкохолни напитки от редица суровини.

Основната алкохолдехидрогеназа при дрожди е по-голяма по размери от човешката и се състои от четири, вместо от две субединици. Също съдържа цинкови йони в каталитичния си участък. Има извeстна хомология между ензимите от човек и дрожди.

### [редактиране] Насекоми

При насекомите, алкохолдехидрогеназата принадлежи към друг клас - тя не съдържа метални йони в активния си център, и се счита за нехомоложна на човешката и дрождевата.

## [редактиране] Външни връзки

- PDB структури Триизмерни структури на различни алкохолдехидрогенази от Protein Data Bank.
- ExPASy Връзки към алкохолдехидрогеназите в Swiss-Prot
- BRENDA Информация и литература в BRENDA

Взето от „http://bg.wikipedia.org../../../%D0%B0/%D0%BB/%D0%BA/%D0%90%D0%BB%D0%BA%D0%BE%D1%85%D0%BE%D0%BB%D0%B4%D0%B5%D1%85%D0%B8%D0%B4%D1%80%D0%BE%D0%B3%D0%B5%D0%BD%D0%B0%D0%B7%D0%B0.html“.

Категории: EC 1.1 | EC 1.1.1

##### Views

- Статия
- Беседа
- Текуща версия

##### Търсене

##### На други езици

- Deutsch
- English
- Suomi
- Italiano
- 日本語
- Nederlands
- Polski
- Русский
- Slovenčina
- Slovenščina
- Svenska
- 中文